Document ID: 31995D0590

NEUVOSTON PÄÄTÖS,
tehty 18 päivänä syyskuuta 1995,
Euroopan yhteisön ja T Osekin tasavallan sekä Euroopan yhteisön ja Slovakian tasavallan välisten lisäpöytäkirjojen hyväksymisestä Euroopan talousyhteisön ja T Osekin ja Slovakian liittovaltion väliseen Eurooppa-sopimukseen tekstiilituotteiden kaupasta (95/590/EY)
EUROOPAN UNIONIN NEUVOSTO, joka
ottaa huomioon Euroopan unionin perustamissopimuksen ja erityisesti sen 113 artiklan yhdessä 228 artiklan 2 kohdan kanssa,
ottaa huomioon komission esityksen,
sekä katsoo, että
komissio on neuvotellut yhteisön puolesta lisäpöytäkirjan Eurooppa-sopimukseen tekstiilituotteiden kaupasta Euroopan talousyhteisön ja T Osekin ja Slovakian liittotasavallan välillä; tätä lisäpöytäkirjaa sovellettiin väliaikaisesti neuvoston 21 päivänä joulukuuta 1992 tekemän päätöksen 92/625/ETY(1) perusteella;
tämän lisäpöytäkirjan määräysten mukaisesti, jos T Osekin ja Slovakian liittotasavalta mahdollisesti lakkaa oikeudellisesti olemasta, siirretään lisäpöytäkirjassa päätetyt oikeudet ja velvollisuudet uusille tasavalloille;
T Osekin ja Slovakian liittotasavalta on lakannut olemasta;
yhteisö, T Osekin tasavalta ja Slovakian tasavalta ovat sopineet korvaavansa entisen T Osekin ja Slovakian liittotasavallan kanssa neuvotellun lisäpöytäkirjan kahdella erillisellä lisäpöytäkirjalla yhteisön ja T Osekin tasavallan sekä yhteisön ja Slovakian tasavallan välillä;
tässä tarkoituksessa komissio on neuvotellut yhteisön puolesta lisäpöytäkirjat näiden kahden osapuolen kanssa;
lisäpöytäkirjat olisi hyväksyttävä,
ON PÄÄTTÄNYT SEURAAVAA:
1 artikla
Hyväksytään Euroopan yhteisön puolesta Euroopan yhteisön ja T Osekin tasavallan sekä Euroopan yhteisön ja Slovakian tasavallan väliset lisäpöytäkirjat Euroopan talousyhteisön ja T Osekin ja Slovakian liittovaltion väliseen Eurooppa-sopimukseen tekstiilituotteiden kaupasta.
Näiden kahden lisäpöytäkirjan tekstit ovat päätöksen liitteenä.
2 artikla
Neuvoston puheenjohtajalla on oikeus nimetä henkilöt, joilla on valtuudet allekirjoittaa 1 artiklassa mainitut kaksi lisäpöytäkirjaa yhteisöä sitovasti.
Tehty Brysselissä 18 päivänä syyskuuta 1995.

Labels: 1
5
3
18
15